钦定古今图书集成/理学汇编/经籍典/第139卷 > 《汉韩婴诗外传三》 > 《时迈二》
## 钦定古今图书集成/理学汇编/经籍典/第139卷 > 《汉韩婴诗外传三》 > 《时迈二》

三公者何？曰：司空、司马、司徒也。司马主天，司空主土，
司徒主人。故阴阳不和，四时不节，星辰失度，灾变非
常，则责之司马；山陵崩竭，川谷不流，五谷不值，草木
不茂，则责之司空；君臣不正，人道不和，国多盗贼，下
怨其上，则责之司徒。故三公典其职，忧其分，举其辩，
明其隐，此三公之任也。《诗》曰：“济济多士，文王以宁。”又
曰：“明昭有周，式序在位。”言各称职也。